*Proiect*

**GUVERNUL REPUBLICII MOLDOVA**

H O T Ă R Î R E nr. \_\_\_\_

din \_\_\_\_\_\_\_\_\_\_\_\_\_\_\_20\_\_

privind serviciul guvernamental unificat de raportare electronică

„e-Raportare”

În conformitate cu art. 2 din Legea nr. 173 din 28 iulie 2011 „Privind ratificarea Acordului de finanțare dintre Republica Moldova și Asociația Internațională pentru Dezvoltare în vederea realizării Proiectului „e-Transformare a Guvernării” (Monitorul Oficial al Republicii Moldova, 2011, nr. 131-133, art. 425), precum şi în scopul implementării prevederilor Hotărîrii Guvernului nr. 710 din 20 septembrie 2011 „Cu privire la aprobarea Programului strategic de modernizare tehnologică a guvernării (e-Transformare)” (Monitorul Oficial al Republicii Moldova, 2011, nr. 156-159, art. 780), Guvernul HOTĂRĂŞTE:

1. Se instituie serviciul guvernamental unificat de raportare electronică „e-Raportare”, proprietate a statului, ca parte componentă a platformei tehnologice comune a Guvernului.
2. Se aprobă Regulamentul privind serviciul guvernamental unificat de raportare electronică „e-Raportare”, conform anexei nr. 1 la prezenta hotărîre.
3. Se desemnează:
4. Centrul de Guvernare Electronică (E-Government) în calitate de posesor al serviciului guvernamental unificat de raportare electronică „e-Raportare”;
5. Întreprinderea de Stat „Fiscservinform” în calitate de operator tehnico-tehnologic al serviciului guvernamental unificat de raportare electronică „e-Raportare”.
6. Ministerele, Cancelaria de Stat și alte autorități administrative centrale subordonate Guvernului și structurile organizaționale din sfera lor de competență (autoritățile administrative din subordine, serviciile publice desconcentrate și cele aflate în subordine, instituțiile publice în care ministerul, Cancelaria de Stat sau altă autoritate administrativă centrală are calitatea de fondator), instituțiile publice autonome, precum și persoanele juridice de drept privat care prestează servicii publice, în limitele competențelor prevăzute de lege, și care recepționează de la persoane fizice și juridice rapoarte și dări de seamă, alte tipuri de formulare:
7. vor utiliza, în mod obligatoriu, serviciul guvernamental unificat de raportare electronică „e-Raportare”;
8. vor pune la dispoziție resursele necesare pentru integrarea serviciului guvernamental unificat de raportare electronică „e-Raportare” cu serviciile publice electronice existente și sistemele informaţionale aferente ale beneficiarilor serviciului „e-Raportare”;
9. în vederea eficientizării cheltuielilor publice, nu vor crea servicii similare serviciului de raportare electronică „e-Raportare”.
10. Alte autorități și instituții publice decît cele menționate la pct. 4 din prezenta hotărîre, inclusiv autoritățile administrației publice locale, precum și persoanele de drept privat pot folosi, în condițiile prezentei hotărîri, serviciul guvernamental unificat de raportare electronică „e-Raportare”.
11. Centrul de Guvernare Electronică (E-Government):
12. va asigura găzduirea serviciului guvernamental unificat de raportare electronică „e-Raportare”;
13. va acorda suport metodologic în procesul de integrare a serviciului guvernamental unificat de raportare electronică „e-Raportare” cu serviciile publice electronice existente și sistemele informaţionale aferente ale beneficiarilor serviciului „e-Raportare”;
14. Întreprinderea de Stat „Fiscservinform” va asigura:
15. preluarea și unificarea procesului de administrare și suport a sistemelor electronice de raportare existente;
16. administrarea și dezvoltarea continuă a serviciului guvernamental unificat de raportare electronică „e-Raportare”;
17. implementarea și integrarea soluțiilor noi în serviciul guvernamental unificat de raportare electronică „e-Raportare”;
18. unificarea platformei de raportare;
19. asistența tehnică și consultativă necesară participanților serviciului guvernamental unificat de raportare electronică „e-Raportare” prin intermediul Centrului de Apel;
20. ținerea registrului rapoartelor electronice și transmiterea acestora autorităților publice prin intermediul platformei de interoperabilitate (MConnect);
21. instruirea persoanelor fizice și juridice privind utilizarea serviciului „e-Raportare”.
22. Schimbul de date dintre serviciul „e-Raportare” și autoritățile publice va fi asigurat prin intermediul platformei de interoperabilitate (MConnect).
23. Finanțarea instituirii, dezvoltării continue și întreținerii serviciului guvernamental unificat de raportare electronică „e-Raportare” se va efectua din contul și în limitele alocațiilor anuale aprobate în legea bugetului de stat Cancelariei de Stat pentru implementarea proiectului „e-Transformare a Guvernării”.
24. Controlul asupra executării prezentei hotărîri se pune în sarcina Cancelariei de Stat.

**PRIM-MINISTRU**

Contrasemnează:

Ministrul tehnologiei

informaţiei şi comunicaţiilor

Ministrul finanţelor

Anexa nr.1

la Hotărîrea Guvernului

nr. \_\_\_\_ din ,,\_\_\_” \_\_\_\_\_\_\_\_ 20\_\_

Regulamentul

privind serviciul guvernamental unificat de raportare electronică „e-Raportare”

**Capitolul I**

**DISPOZIŢII GENERALE**

* 1. Prezentul Regulament stabileşte modul de funcţionare şi de administrare a serviciului guvernamental unificat de raportare electronică „e-Raportare”.
	2. În sensul prezentului Regulament se definesc următoarele noţiuni:

**serviciul guvernamental unificat de raportare electronică „e-Raportare”** (în continuare – **serviciul „e-Raportare”)** – serviciu furnizat la nivelul platformei tehnologice comune a Guvernului, care are scopul de a oferi un mecanism unic de raportare electronică pentru persoanele fizice și juridice, contribuind la unificarea, centralizarea și optimizarea proceselor funcționale aferente activității de raportare către autoritățile publice la nivel de țară;

**semnătură electronică** – atribut indispensabil al documentului electronic, obţinut în urma transformării criptografice a acestuia cu utilizarea cheii private, destinat să confirme autenticitatea documentului electronic;

**participant la serviciul „e-Raportare”** – posesor al serviciului „e-Raportare”, operator tehnico-tehnologic al serviciului „e-Raportare”, beneficiar al serviciului „e-Raportare”, utilizator al serviciului „e-Raportare”;

**posesor al serviciului „e-Raportare”** – Centrul de Guvernare Electronică (E-Government);

**operator tehnico-tehnologic al serviciului „e-Raportare”** – Întreprinderea de Stat „Fiscservinform”, care administrează tehnic serviciul „e-Raportare”;

**beneficiar al serviciului „e-Raportare”** – persoane fizice, persoane juridice, autorități publice;

**Capitolul II**

**FUNCŢIILE SERVICIULUI „E-RAPORTARE”**

* 1. Funcţiile principale ale serviciului „e-Raportare sînt:
	2. asigurarea prezentării rapoartelor și dărilor de seamă către autoritățile publice naționale;
	3. unificarea, centralizarea și optimizarea proceselor funcționale aferente activității de raportare către autoritățile publice naționale.

**Capitolul III**

**ATRIBUŢIILE PARTICIPANŢILOR LA SERVICIUL „E-RAPORTARE”**

* 1. Posesorul serviciului „e-Raportare”:
	2. asigură funcţionarea neîntreruptă a serviciului „e-Raportare”;
	3. acordă suport metodologic în procesul de integrare a serviciului „e-Raportare” cu serviciile publice electronice existente și sistemele informaţionale aferente ale beneficiarilor serviciului „e-Raportare”;
	4. asigură protecţia informaţiei în limitele competenței, inclusiv a datelor cu caracter personal, conform prevederilor legislaţiei în vigoare;
	5. asigură calitatea prestării serviciului „e-Raportare” în conformitate cu indicatorii de calitate agreaţi de beneficiarii serviciului „e-Raportare” potrivit exigenţelor stabilite de legislaţie;
	6. asigură asistenţa necesară beneficiarilor serviciului „e-Raportare” în utilizarea acestuia.
	7. Operatorul tehnico-tehnologic al serviciului „e-Raportare” asigură, în bază contractuală:
	8. disponibilitatea şi administrarea tehnică a platformei tehnologice a serviciului „e-Raportare” la parametrii de calitate stabiliţi;
	9. monitorizarea operaţională a serviciului „e-Raportare”;
	10. continuitatea funcţionării platformei tehnologice a serviciului „e-Raportare” în situaţii de dezastru;
	11. integrarea serviciului „e-Raportare” cu serviciile publice electronice existente și sistemele informaţionale aferente ale beneficiarilor serviciului „e-Raportare”;
	12. securitatea serviciului „e-Raportare” în limitele structurii sistemului „e-Raportare”;
	13. suportul tehnic și consultativ utilizatorilor serviciului „e-Raportare” prin intermediul Centrului de Apel.
	14. Prestatorii de servicii publice utilizează serviciul „e-Raportare” în procesul recepționării rapoartelor și dărilor de seamă electronice.
	15. Prestatorii de servicii electronice din sectorul privat suportă din cont propriu cheltuielile legate de integrarea în serviciul „e-Raportare” şi utilizarea acestuia.
	16. Utilizatorul foloseşte serviciul „e-Raportare” pentru prezentarea rapoartelor și dărilor de seamă către autoritățile publice naționale.
	17. Persoanele cu funcţii de demnitate publică şi funcţionarii publici din cadrul autorităţilor administraţiei publice centrale de specialitate utilizează în cadrul serviciului „e-Raportare” mijloacele semnăturii electronice, eliberate de Centrul de certificare a cheilor publice al autorităţilor administraţiei publice.

**Capitolul IV**

**SECURITATEA INFORMAŢIEI ŞI PROTECŢIA DATELOR CU**

**CARACTER PERSONAL ÎN CADRUL SERVICIULUI „E-RAPORTARE”**

* 1. Serviciul „e-Raportare” este găzduit pe platforma guvernamentală comună MCloud şi se conformează cerinţelor de securitate prevăzute de legislaţia în vigoare, inclusiv în domeniul utilizării semnăturii electronice.
	2. Schimbul informaţional între sistemele informaţionale pentru realizarea funcţionalităţii serviciului „e-Raportare” se efectuează prin canale securizate, utilizînd mecanisme de protecţie criptografică a informaţiei.
	3. Procesele de aplicare şi verificare a autenticităţii semnăturii electronice din cadrul serviciului „e-Raportare” se realizează în conformitate cu legislaţia în domeniul semnăturii electronice.
	4. În procesul de aplicare şi verificare a autenticităţii semnăturii electronice, în cadrul serviciului „e-Raportare” se prelucrează date cu caracter personal.
	5. Pentru a asigura securitatea datelor cu caracter personal prelucrate ca urmare a utilizării serviciului „e-Raportare”, autorităţile şi instituţiile implicate trebuie să acţioneze în limitele competenţei lor şi în conformitate cu legislaţia privind protecţia datelor cu caracter personal.

**15.** În procesul de utilizare a serviciului „e-Raportare”, utilizatorul are posibilitatea să selecteze furnizorul semnăturii electronice.

**16.** În cazul selectării opţiunii de aplicare a semnăturii electronice, utilizatorul confirmă implicit corectitudinea datelor cu caracter personal conţinute de certificatul cheii publice şi consimte prelucrarea acestor date în scopul aplicării şi verificării autenticităţii semnăturii electronice.